*Likumprojekts*

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225.nr; 2019, 52. nr.) šādus grozījumus:

24. pantā:

izteikt pirmo daļu šādā redakcijā:

"(1) Rajona (pilsētas) tiesa izskata civillietas kā pirmās instances tiesa.";

papildināt pantu ar (11) un (12) daļu šādā redakcijā:

"(11) Ekonomisko lietu tiesa, kā pirmās instances tiesa izskata:

1) prasības, kas izriet no pārapdrošināšanas līgumiem;

2) prasības, kas izriet līgumslēdzēju pušu savstarpējām tiesiskām attiecībām līgumā par ieguldījumu pakalpojumu vai ieguldījumu blakuspakalpojumu sniegšanu;

3) Eiropas Savienības dalībvalstu ieguldītāju prasības pret Latvijas valsti par ieguldījumu aizsardzību;

4) prasības, kas izriet no koncernu tiesiskajām attiecībām;

5) prasības, kas izriet no dalībnieku savstarpējām tiesiskajām attiecībām;

6) prasības, kas izriet no akcionāru savstarpējām tiesiskajām attiecībām;

7) prasības, kas izriet no finanšu nodrošinājuma līgumiem;

8) prasības, kas izriet no kapitālsabiedrību darījumiem ar sabiedrību saistītām personām Komerclikuma izpratnē un Finanšu instrumentu tirgus likuma izpratnē;

9) prasības, kas izriet no uzņēmumu pārejas un sabiedrības reorganizācijas, izņemot darbinieku prasījumus;

10) prasības par būvniecības procesa dalībnieku atbildību;

11) prasības par konkurences tiesību pārkāpumiem;

12) prasības par kapitālsabiedrības dalībnieku (akcionāru) lēmumiem;

13) prasības pret valdes un padomes locekļu, prokūristu, dibinātāju personisko atbildību;

14) sabiedrības prasības pret dibinātājiem, valdes vai padomes locekļiem vai revidentu;

15) prasības par intelektuālā īpašuma aizsardzību;

16) lietas par komercnoslēpuma aizsardzību pret nelikumīgu iegūšanu, izmantošanu un izpaušanu;

17) pieteikumus par kredītiestāžu likvidāciju un maksātnespēju;

18) prasības par zaudējumu atlīdzināšanu, pieteikumus par prasības nodrošināšanu, pieteikumus par prasības nodrošināšanu pirms prasības celšanas, pieteikumus par pierādījuma nodrošināšanu un pieteikumus par pierādījuma nodrošināšanu pirms prasības celšanas par tādu prasību, kura ir piekritīga Ekonomisko lietu tiesai.

(12) Ja izskatāmā lieta ietver prasījumu, kas ir savstarpēji saistīts ar prasījumu lietā, kas piekritīga Ekonomisko lietu tiesai, vai arī rajona (pilsētas) tiesā saņemta pretprasība, kas piekritīga Ekonomisko lietu tiesai, lietu izskata Ekonomisko lietu tiesa.";

papildināt pantu ar (21) daļu šādā redakcijā:

"(21) Apelācijas kārtībā pārsūdzētu Ekonomisko lietu tiesas nolēmumu izskata Rīgas apgabaltiesa.".

2. papildināt 82.1 panta pirmo daļu ar 4.punktu šādā redakcijā:

"4) lietās, kas piekritīgas Ekonomisko lietu tiesai".

3. Aizstāt 250.28 pantā vārdus "Zemgales rajona tiesa" ar vārdiem "Ekonomisko lietu tiesa".

4. Aizstāt 250.65 panta trešajā daļā vārdus "Rīgas pilsētas Latgales priekšpilsētas tiesa" ar vārdiem "Ekonomisko lietu tiesa".

5. Papildināt Pārejas noteikumus ar 153., 154. un 155. punktu šādā redakcijā:

"153. Tiesa, kas līdz 2020.gada 31.decembrim pieņēmusi izskatīšanai lietu, kuras izskatīšana ir piekritīga Ekonomisko lietu tiesai, pabeidz uzsāktās civillietas izskatīšanu.

154. Apelācijas instances tiesa, atceļot rajona (pilsētas) tiesas spriedumu lietā, kas piekritīga Ekonomisko lietu tiesai, lietu nodod jaunai izskatīšanai Ekonomisko lietu tiesai.

155. Kasācijas instances tiesa, atceļot apgabaltiesas spriedumu lietā, kas piekritīga Ekonomisko lietu tiesai, lietu nodod jaunai izskatīšanai Rīgas apgabaltiesai.

Likums stājas spēkā 2021. gada 1. janvārī.

Ministru prezidenta biedrs,

tieslietu ministrs J. Bordāns

Iesniedzējs:

Ministru prezidenta biedrs,

tieslietu ministrs J. Bordāns